उत्तर प्रदेश कांग्रेस प्रभारी एवं जम्मू कश्मीर के पूर्व मुख्यमंत्री ग़ुलाम नबी आजाद ने कहा कि हमारे प्रधानमंत्री कहते हैं कि प्रधानमंत्री गरीब आदमी बना, राष्ट्रपति, उपराष्ट्रपति गरीब आदमी बना. यह अच्छी बात है. लेकिन गरीब से अमीर होना बड़ी बात नहीं है. अमीर से गरीब होना बड़ी बात है. महात्मा गांधी, जवाहर लाल नेहरु के पास गाड़ी, बंगला, पैसा सब कुछ था लेकिन फिर भी उन्होंने देश के लिए सब कुछ त्याग दिया. महात्मा गांधी शायद देश के पहले और आखिरी हिंदुस्तानी होंगे जिसने अमीर आदमी होते हुए भी सबसे कम कपड़े पहने.